May 02,2015
స్నాప్‌డీల్‌పై ఎఫ్‌ఐఆర్‌ !
             ముంబయి: ఈ-కామర్స్‌ దిగ్గజ సంస్థ స్నాప్‌డీల్‌ ఆన్‌లైన్‌లో ప్రిస్క్రిప్షన్‌ ఔషధాలతో పాటుగా ఇతర మందులను కూడా విక్రయించడంపై మహారాష్ట్ర ప్రభుత్వం సీరియస్‌ అయింది. స్నాప్‌డీల్‌ డాట్‌ కామ్‌, సిఇఓ కునాల్‌ భల్‌, కంపెనీ డైరెక్టర్లపై కూడా ఎఫ్‌ఐఆర్‌ దాఖలు చేయాల్సిందిగా శుక్రవారం మహారాష్ట్ర ఫుడ్‌ అండ్‌ డ్రగ్స్‌ అడ్మినిస్ట్రేషన్‌ (ఎఫ్‌డిఏ) ఆదేశాలు వెలువరించింది. మన దేశంలో అమలులో ఉన్న చట్ట ప్రకారం కేవలం లైసెన్స్‌ కలిగిన రిటైలర్‌ మాత్రమే ఔషధాలను విక్రయించాలి, అది కూడా డాక్టర్‌ సిఫారసు పత్రం మేరకు మాత్రమే. అయితే అలా కాకుండా స్నాప్‌డీల్‌ ఆన్‌లైన్‌లో ఔషధాలు విక్రయించడం సరికాదని ఎఫ్‌డిఎ కమిషనర్‌ హర్షదీప్‌ కాంబ్లే తెలిపారు. దీనిపై కంపెనీ ప్రతినిధిని ఎలాంటి స్పందనా వ్యక్తం చేయలేదు. గత నెలలో ఎఫ్‌డిఏ కంపెనీ కార్యాలయం దాడులు జరిపిన సంగతి తెలిసిందే. ఆ సమయంలో, తమ పోర్టల్‌ నుండి ఔషధాల విక్రయాలను తొలగిస్తున్నామని స్నాప్‌డీల్‌ తెలిపింది. పైగా దర్యాప్తు సంస్థకు సహకరిస్తామని కూడా వెల్లడించింది. అమ్మబోయే మందుల వివరాలను సమర్పించాల్సిందిగా కోరింది. ఇలా ఆన్‌లైన్‌ ద్వారా మందుల అమ్మకాలను అనుమతించరాదని, అలా చేయడం నేరమే అవుతుందని పేర్కొంది ఎఫ్‌డీఏ తెలిపింది. దీనివల్ల డాక్టర్ల సిఫారసులు లేకుండా అన్‌లైన్‌లో మందులు కొనుగోలు చేసి వాడడం వల్ల వినియోగదారులకు ఇతర అనారోగ్యాలకు గురయ్యే అవకాశం ఉందని ఎఫ్‌డీఏ వివరణ ఇచ్చింది.
మీ స్నేహితులకు రికమెండ్ చెయ్యండి